OpenLLM-France/wikimedia huggingface dataset:
# Zhao Cen

    En aquest nom xinès, el cognom és Zhao.
Zhao Cen és un personatge de ficció de la novel·la històrica el Romanç dels Tres Regnes de Luo Guanzhong. En la novel·la ell és un general militar servint sota el senyor de la guerra Dong Zhuo. Zhao participa en la batalla del Pas Sishui i la batalla del Pas Hulao contra una força de coalició dirigida per Yuan Shao. Quan Dong es va traslladar la capital des de Luoyang fins Chang'an, Zhao seguí l'exemple i evacuà el Pas Sishui. Ell acabaria servint sota Zhang Xiu durant la batalla de Wancheng.

## Vegeu també

* Llista de personatges de ficció dels Tres Regnes

## Referències

* Luo Guanzhong. Romanç dels Tres Regnes, Capítol 5.
# Tailly (Somme)

Tailly és un municipi francès situat al departament del Somme i a la regió dels Alts de França. L'any 2007 tenia 63 habitants.

## Demografia
### Població

El 2007 la població de fet de Tailly era de 63 persones. Hi havia 24 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 22 eren l'habitatge principal de la família i 2 estaven desocupats. Tots els 23 habitatges eren cases. Dels 22 habitatges principals, 18 estaven ocupats pels seus propietaris i 4 estaven llogats i ocupats pels llogaters; 2 tenien tres cambres, 3 en tenien quatre i 17 en tenien cinc o més. 15 habitatges disposaven pel capbaix d'una plaça de pàrquing. A 8 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tailly el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 4 |
| 0 | 45 a 49 | 0 |
| 0 | 40 a 44 | 8 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 40 persones, 29 eren actives i 11 eren inactives. De les 29 persones actives 26 estaven ocupades (13 homes i 13 dones) i 3 estaven aturades (2 homes i 1 dona). De les 11 persones inactives 1 estava jubilada, 4 estaven estudiant i 6 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de transport.
L'any 2000 a Tailly hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Tailly a l'INSEE.
* Évolution et structure de la population Fitxa amb el detall de dades de Tailly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Stanton J. Peale

Stanton Jerrold Peale (23 de gener de 1937 – 14 de maig de 2015) va ser un astrofísic, científic planetari i professor emèrit estatunidenc de la Universitat de Califòrnia a Santa Barbara. Els seus interessos d'investigació inclouen les propietats geofísiques i dinàmiques dels planetes i exoplanetes.

## Carrera

Stanton J. Peale va rebre un doctorat en astronomia de la Universitat Cornell el 1965, on va treballar amb Thomas Gold. Va ser professor ajudant d'astronomia a la UCLA abans de traslladar-se a la UCSB el 1968.

## Contribucions científiques

El 1969 Peale va publicar una generalització de les lleis de Cassini que expliquen la rotació de la Lluna i altres cossos subjectes a les marees.
El 1976 Peale va publicar un procediment enginyós per determinar la mida i l'estat del nucli de Mercuri.
El 1979 Peale i els col·laboradors van predir que el satèl·lit Io de Júpiter podria mostrar un vulcanisme generalitzat a conseqüència de l'acció de les marees. Aquesta predicció va ser confirmada per dades de la Missió Voyager 1 va demostrar que Io és el cos actiu més volcànic del sistema solar.
Va morir el 14 de maig de 2015 a Santa Bàrbara, Califòrnia.

## Honors

* Premi Newcomb Cleveland (1979)
* Medalla James Craig Watson per a contribucions a l'astronomia (1982)
* Premi Brouwer (1992)
* Acadèmia Nacional de Ciències dels Estats Units (2009)
* Premi Kuiper (2016)

## Referències

* 1 2 3 4 5 «Stanton J. Peale». National Academy of Sciences Member Directory. [Consulta: 18 maig 2014].
* 1 2 «DPS Prizes». American Astronomical Society.
* ↑ Peale, Stanton J. «Generalized Cassini's Laws». The Astronomical Journal, 74, 1969, pàg. 483. Bibcode: 1969AJ.....74..483P. DOI: 10.1086/110825. ISSN: 0004-6256.
* ↑ Peale, S. J. «Does Mercury have a molten core?». Nature, 262, 5571, 1976, pàg. 765–766. Bibcode: 1976Natur.262..765P. DOI: 10.1038/262765a0. ISSN: 0028-0836.
* ↑ Peale, S. J.; Cassen, P.; Reynolds, R. T. «Melting of Io by Tidal Dissipation». Science, 203, 4383, 1979, pàg. 892–894. Bibcode: 1979Sci...203..892P. DOI: 10.1126/science.203.4383.892. ISSN: 0036-8075. PMID: 17771724.
* ↑ «Stanton J. Peale (1937 - 2015)». American Astronomical Society. Arxivat de l'original el 2015-05-21. [Consulta: 19 maig 2015].

## Enllaços externs

* Pàgina web d'Stan Peale a la UCSB Arxivat 2018-01-11 a Wayback Machine.
# Serp llop de taques grogues

La serp llop de taques grogues (Lycodon flavomaculatus), és una espècie de serp del gènere Lycodon, de la família dels colúbrids, que és originària de l'Índia.

## Referències

* ↑ Reptile Database
# Sylvi Saimo

Sylvi Saimo (Ruskeala, 12 de novembre de 1914 - Laukaa, 12 de març de 2004) fou una piragüista d'aigües tranquil·les finlandesa que va competir durant les dècades de 1940 i 1950. Fou la primera esportista finlandesa en guanyar una medalla d'or als Jocs Olímpics d'Estiu. També va competir en esquí de fons, atletisme i orientació. Va ser membre del Parlament finlandès de 1966 a 1978.
El 1948 va prendre part en els Jocs Olímpics d'Estiu de Londres, on fou sisena en la prova del K-1, 500 metres del programa de piragüisme. Quatre anys més tard, als Jocs de Hèlsinki, guanyà la medalla d'or en la mateixa prova.
En el seu palmarès també destaquen dues medalles d'or al Campionat del Món de piragüisme en aigües tranquil·les de 1950.
El 1948, 1950 i 1952 va ser escollida atleta femenina de l'any.

## Referències

* 1 2 «Saimo Sylvi». A: Henrik Ekberg. Uppslagsverket Finland (en swedish) [Consulta: 10 desembre 2019].
* ↑ «Sylvi Saimo» (en finnish). [Consulta: 10 desembre 2019].
* 1 2 «Olympedia – Sylvi Saimo». [Consulta: 5 juny 2023].
* ↑ SYLVI SAIMO a olympiakomitea.fi
# A5 (Letònia)

L'A5 és una carretera nacional de Letònia, que forma part del cinturó al voltant de Riga, connectant Salaspils i Babīte. També se l'anomena el bypass de Riga. La carretera forma part de les rutes europees E67 i E77 i de la xarxa TEN-T letona. Té una longitud de 41 kilòmetres. Actualment l'A5 té 1+1 carrils fins a l'intercanvi amb l'A9 que es converteix en 2x2 fins a Babīte.
Gran part del trànsit de l'A5 està format per camions. L'A5 travessa el riu Daugava al Riga HES, i la part de l'A5 a HES va ser reconstruïda el 2010/2011. Una altra part de l'A5 entre l'A8 i l'A9 va ser reconstruïda el 2011. Hi ha plans per a construir un nou pont sobre el Daugava oposat al final de l'A4 (part del cinturó de Riga a l'altre costat del riu), en un futur proper. El límit actual de velocitat és de 90 km/h. La mitjana AADT de l'A5 el 2014 va ser d'11.177 cotxes per dia.

## Cruïlles

| # | Nom carretera | Location |
| 1 | P85 | Ķekava |
| 2 | P90 | Ķekava |
| 3 | A7 | Ķekava |
| 4 | A8 | Stūnīši |
| 5 | P132 | Jaunmārupe |
| 6 | A9 | Brīvklani |
| 7 | A10 | Pinķi |

## Principals ciutats

* Salaspils
* Ķekava
* Mārupe
* Pinķi
* Rīga

## Galeria

* A5 prop de Salaspils el 2010.
* A5 prop de Ķekava el 2010.
* A5 prop de Pinķi el 2010.
* A5 prop de Babīte el 2011.
* A5 prop de Babīte el 2010.

## Referències

* ↑ «Latvijas Valsts ce�i -> Valsts galvenie autoce�i (A)», 08-03-2012. Arxivat de l'original el 2005-01-25. [Consulta: 30 setembre 2024].
* ↑ «Latvijas Valsts celi», 28-09-2020. Arxivat de l'original el 2020-09-28. [Consulta: 30 setembre 2024].
* ↑ «1473.jpg (4272x2559 pixels)», 06-09-2012. Arxivat de l'original el 2011-07-22. [Consulta: 30 setembre 2024].
# Qin Qi

    En aquest nom xinès, el cognom és Qin.
Qin Qi és un personatge de ficció de la novel·la històrica del Romanç dels Tres Regnes de Luo Guanzhong. En la novel·la ell és un subordinat de Xiahou Dun, un general servint sota el senyor de la guerra Cao Cao. Qin era l'encarregat de defensar un punt de ferri a la riba sud del Riu Groc. Quan Guan Yu va abandonar a Cao Cao i va viatjar cap al nord per reunir-se amb Liu Bei, va creuar quatre passos i va matar a cinc generals abans d'arribar al punt de ferri. Qin es va negar a permetre travessar el riu a Guan i va ser matat per un Guan en còlera. Més tard l'oncle de Qin, Cai Yang (蔡陽), tracta d'empaitar Guan per venjar al seu nebot, però s'ho impedeix Cao Cao. Això no obstant, en una batalla posterior a Ru'nan Cai s'acabava topant per casualitat amb Guan Yu, i igual que el seu nebot és mort en combat pel Déu de la guerra.

## Vegeu també

* Llista de personatges de ficció relacionats amb els Tres Regnes

## Referències

* Luo Guanzhong. Romanç dels Tres Regnes, Capítol 27.
# Governació d'Alexandria

La governació d'Alexandria (àrab: محافظة الإسكندرية, muḥāfaẓat al-Iskandariyya) és una de les governacions o muhàfadhes d'Egipte, situada al nord del país, tocant la mar Mediterrània. Disposa d'un dels ports més importants d'Egipte i, juntament amb El Caire i Giza, és una de les tres governacions que també és un municipi.
La capital de la governació és Alexandria, on hi ha la Bibliotheca Alexandrina, la biblioteca més famosa del món que va desaparèixer a l'antiguitat i que ha estat reconstruïda, amb el finançament de la United States Agency for International Development (USAID), acabant-se el 2002. Alexandria és considerada actualment la segona capital d'Egipte, després d'haver-so estat durant la primera època de l'antiga Roma.
Alexandria té una població de més de 4 milions d'habitants i una superfície d'uns 2,600 km². Donada la situació geogràfica intermèdia a egipte, normalment té les 4 estacions climàtiques, tot i que en ser al costat de la Mediterrània té una climatologia més fresca que les altres governacions amb una humitat relativa més elevada que la mitjana.

## Enllaços externs

* Governació d'Alexandria Lloc web oficial
# I'm Thinking of Ending Things

I'm Thinking of Ending Things és un thriller psicològic dels Estats Units de 2020 dirigit i escrit per Charlie Kaufman. Està basat en la novel·la del mateix nom d'Iain Reid i la protagonitzen Jesse Plemons, Jessie Buckley, Toni Collette i David Thewlis.
I'm Thinking of Ending Things es va estrenar als cinemes dels Estats Units de manera limitada el 28 d'agost de 2020 i a Netflix el 4 de setembre de 2020.

## Sinopsi

Una parella emprenen un viatge simple i curt per visitar els pares d'ell. És la primera vegada que els visiten com a parella i ella no deixa de pensar que no vol continuar amb la relació. Les converses són rocambolesques i la situació, incòmode. El sopar no és gens diferent que el viatge en cotxe, però de tornada i en plena tempesta de neu, decideixen agafar una drecera que els conduirà a replantejar-se tota la vida sencera.

## Repartiment

* Jesse Plemons com a Jake.
** Ryan Laughtner Steele com a Jake ballant.
* Jessie Buckley com a dona jove, a qui es fa referència al llarg de la pel·lícula, incloent-hi Lucy, Louisa, Lucia i Ames.
** Unity Phelan com a dona jove ballant.
* Toni Collette com a mare.
* David Thewlis com a pare.
* Guy Boyd com a conserge.
** Frederick E. Wodin com a conserge ballant.
* Hadley Robinson com a Laurey i nena de Tulsey Town 1.
* Gus Birney com a tieta Eller i nena de Tulsey Town 2.
* Abby Quinn com a nena de Tulsey Town 3.
* Colby Minifie com a Yvonne.
* Anthony Grasso com a encarregat del restaurant.
* Teddy Coluca com a client del restaurant.
* Jason Ralph com a xicot d'Yvonne.
* Oliver Platt com a veu.

## Referències

* ↑ Netflix Review - I'm Thinking of Ending Things (August 2020)
* ↑ Canfield, David. «Exclusive: Charlie Kaufman previews his wild Netflix film I'm Thinking of Ending Things», 16-07-2020. [Consulta: 27 agost 2020].
* ↑ Solanich, Irene. «Les 15 millors pel·lícules de Netlfix». El Cinèfil, 13-09-2020. [Consulta: 14 setembre 2020].
* 1 2 3 4 O'Neill, Mae Harrington. «I'm Thinking of Ending Things release date, cast, synopsis, trailer and more». Netflix Life, 11-08-2020. Arxivat de l'original el 30 de desembre 2020. [Consulta: 1r setembre 2020].
* ↑ «I'm Thinking of Ending Things review – another superb nightmare courtesy of Charlie Kaufman», 27-08-2020. [Consulta: 29 agost 2020].
* ↑ Rooney, David. «I'm Thinking of Ending Things: Film review», 27-08-2020. [Consulta: 29 agost 2020].

## Enllaços externs

* I'm Thinking of Ending Things a Internet Movie Database (anglès)
# Natacha Régnier

Natacha Régnier (Berlín, 11 d'abril de 1974) és una actriu belga.

## Biografia

Nascuda a Berlín, es va criar a Ixelles. En acabar l'institut, passa un any en el INSAS de Brussel·les, però no acaba la seva formació. Li desaconsellen la carrera d'actriu. Comença els anys 1990 amb alguns curts i més tard coneix a Pascal Bonitzer. Després de certes dificultats a París i papers secundaris, apareix en el film Encore amb Bonitzer el 1996, juntament amb Valeria Bruni-Tedeschi.
El 1998, rep el premi a la millor interpretació femenina en el festival de Canes pel seu paper de Marie Thomas en La Vie rêvée des anges d'Érick Zonca i més tard també amb Élodie Bouchez el premi a la millor actriu europea de l'any. Durant la presentació de la pel·lícula, coneix a Yann Tiersen (autor de la banda sonora original d'Amélie), amb qui té una filla el 2002 i amb qui participa en l'àlbum L'Absente. Al novembre de 2005, el 19 festival de Brunswick (Baixa Saxònia) li ret homenatge presentant vuit de les seves pel·lícules.

## Filmografia
### Llargmetratges

* 1995: Dis-moi oui, d'Alexandre Arcady.
* 1996: Encore, de Pascal Bonitzer.
* 1998: La Vie rêvée des anges, d'Érick Zonca.
* 1999: Il tempo dell'amore, de Giacomo Campiotti.
* 1999: Els amants criminals (Les Amants criminels), de François Ozon.
* 2000: Tout va bien, on s'en va, de Claude Mouriéras.
* 2001: Comment j'ai tué mon père, d'Anne Fontaine.
* 2001: La Fille de son père, de Jacques Deschamps.
* 2003: Vert paradis, d'Emmanuel Bourdieu.
* 2004: Demain on déménage, de Chantal Akerman.
* 2004: Ne fais pas ça !, de Luc Bondy.
* 2004: Pont des Arts, d'Eugene Green.
* 2004: El capital de Costa-Gavras
* 2004: Le Silence, de Orso Miret.
* 2006: La Raison du plus faible, de Lucas Belvaux.

### Curtmetratges

* 1993: The Motorcycle girl, de Stéphan Carpiaux.
* 1997: La Mouette, de Nils Tavernier.

## Premis

* 1998: Premi a la interpretació femenina pel paper de Marie Thomas a La Vie rêvée des anges d'Erick Zonca
* César a la millor esperança femenina pel paper de Marie Thomas a La Vie rêvée des anges d'Erick Zonca

## Discografia

* 2001: canta Le Parapluie amb Yann Tiersen en el recopilatori Les Oiseaux de passage en homenatge a Georges Brassens.
* 2001: Interpreta L'Échec i Le Concert en l'àlbum L'Absente d'Yann Tiersen.
# Api Claudi Pulcre (cònsol 212 aC)

Api Claudi Pulcre (llatí: Appius Claudius P. f. App. n. Pulcher) va ser un magistrat romà. Era fill de Publi Claudi Pulcre, el primer a portar el cognomen Pulcre.
Va ser edil curul l'any 217 aC i tribú militar el 216 aC, quan va lluitar en la batalla de Cannes i junt amb Publi Corneli Escipió va dirigir les tropes romanes que van fugir a Canusium.
Va ser nomenat pretor el 215 aC i va dirigir un exèrcit a Sicília intentant trencar l'aliança de Jerònim de Siracusa, net de Hieró II, amb els cartaginesos, però sense èxit. L'any 214 aC seguia a Sicília com a propretor i legat de Claudi Marcel amb el comandament de la flota i de les forces romanes a Leontins.
L'any 212 aC va ser cònsol juntament amb Quint Fulvi Flac i junts van assetjar Càpua. Al final de l'any va dirigir els comicis per l'elecció dels nous cònsols, però el seu comandament va ser prorrogat un any més. En una batalla amb Hanníbal als afores de Càpua (Segona batalla de Càpua, 211 aC) el van ferir i va morir poc després de la rendició de la ciutat, sense poder oposar-se a la sagnant venjança que, contra el seu criteri, l'altre cònsol, Fulvi, va fer contra els capuans.

## Referències

* Smith, William (editor). A Dictionary of Greek and Roman Biography and Mythology (en anglès), 1870, pàg. 768 (v. 1).
# La força de l'amor

La força de l'amor (títol original: Where the Heart Is) és una pel·lícula estatunidenca dirigida per Matt Williams, estrenada el 2000. Ha estat doblada al català. Aquest film és una adaptació de la novel·la de Billie Letts Where the Heart Is (1995).

## Argument

Novalee Nation, una jove de disset anys, és abandonada pel seu promés en el parking d'un supermercat Walmart quan s'assabenta que està embarassada. Sense diners, ni qualificació, Novalee decideix viure clandestinament al magatzem fins al naixement del nen. Acollida per veïns excèntrics i considerats, descobreix una vida que mai hauria somiar.

## Repartiment

* Natalie Portman: Novalee Nació
* Ashley Judd: Lexie Coop
* Stockard Channing: Thelma
* Joan Cusack: Ruth Meyers
* James Frain: Forney Hull
* Dylan Bruno: Willy Jack Pickens
* Keith David: Moses Whitecotten
* Laura House: Nicki
* Richard Andrew Jones: M. Sprock
* Sally Field: Lil, la mare de Novalee
* Todd Lowe: Troy
* Nataly Peña: Angela Ortiz
* Richard Nance: Johnny DeSotto
* J. D. Evermore: l'empleat
* Angee Hughes: la dona religiosa

## Crítica

* "Està tan carregada d'incidents, coincidències, improbabilitat, canvis sobtats i salts en el temps que sembla un miracle que els personatges no xoquin entre si per la confusió. (...) Puntuació: ★★½ (sobre 4)"
* "El melodrama de cinema de Wal-Mart [centre comercial]. Una parada per comprar la teva necessitat d'una pel·lícula emocional."
* "Banal i tòpica, quan podria haver estat reflexiva i emocionalment autèntica"

## Referències

* ↑ «La força de l'amor». esadir.cat.
* ↑ Mitchell, Elvis «FILM REVIEW; No-Good Men, Foolish Choices and Childbirth on the Floor of a Wal-Mart» (en anglès). The New York Times, 28-04-2000. ISSN: 0362-4331.
* ↑ Ebert, Roger. «Where The Heart Is Movie Review (2000) | Roger Ebert» (en anglès). [Consulta: 19 abril 2018].
* ↑ Wloszczyna, Susan «Where the Heart Is». USA Today.
* ↑ McCarthy, Todd «Where the Heart Is» (en anglès). Variety, 24-04-2000.
# Taizy

Taizy és un municipi francès situat al departament de les Ardenes i a la regió del Gran Est. L'any 2007 tenia 108 habitants.

## Demografia
### Població

El 2007 la població de fet de Taizy era de 108 persones. Hi havia 44 famílies de les quals 12 eren unipersonals (12 dones vivint soles i 12 dones vivint soles), 20 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 46 eren l'habitatge principal de la família, 2 eren segones residències i 3 estaven desocupats. 50 eren cases i 1 era un apartament. Dels 46 habitatges principals, 38 estaven ocupats pels seus propietaris i 8 estaven llogats i ocupats pels llogaters; 3 tenien tres cambres, 8 en tenien quatre i 35 en tenien cinc o més. 39 habitatges disposaven pel capbaix d'una plaça de pàrquing. A 13 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Taizy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 3 |
| 1 | 80 a 84 | 0 |
| 2 | 75 a 79 | 6 |
| 3 | 70 a 74 | 4 |
| 3 | 65 a 69 | 2 |
| 3 | 60 a 64 | 3 |
| 2 | 55 a 59 | 1 |
| 5 | 50 a 54 | 6 |
| 3 | 45 a 49 | 2 |
| 3 | 40 a 44 | 6 |
| 3 | 35 a 39 | 5 |
| 2 | 30 a 34 | 3 |
| 4 | 25 a 29 | 1 |
| 1 | 20 a 24 | 1 |
| 7 | 15 a 19 | 7 |
| 6 | 10 a 14 | 4 |
| 3 | 5 a 9 | 1 |
| 2 | 0 a 4 | 2 |

## Economia

El 2007 la població en edat de treballar era de 68 persones, 55 eren actives i 13 eren inactives. De les 55 persones actives 51 estaven ocupades (29 homes i 22 dones) i 4 estaven aturades (3 homes i 1 dona). De les 13 persones inactives 5 estaven jubilades, 2 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de comerç i reparació d'automòbils i 1 d'una entitat de l'administració pública.
L'any 2000 a Taizy hi havia 6 explotacions agrícoles que ocupaven un total de 852 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Taizy a l'INSEE.
* Évolution et structure de la population Fitxa amb el detall de dades de Taizy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Stillwater

Stillwater és una pel·lícula de drama criminal estatunidenca del 2021 dirigida per Tom McCarthy, basada en un guió que va coescriure amb Marcus Hinchey, Thomas Bidegain i Noé Debré. És la primera pel·lícula de DreamWorks Pictures distribuïda per Focus Features. És protagonitzada per Matt Damon com un treballador petrolier d'Oklahoma a l'atur que parteix amb una dona francesa (Camille Cottin) per demostrar la innocència de la seva filla condemnada (Abigail Breslin). S'ha doblat al català per a TV3.
La pel·lícula es va exhibir per primer cop al Festival de Canes el 8 de juliol de 2021 i es va estrenar als cinemes dels Estats Units el 30 de juliol de 2021. Va rebre crítiques generalment positives i va recaptar 19 milions de dòlars amb el seu pressupost de 20 milions de dòlars.

## Referències

* ↑ McDonnell, Brandy «Watch the first trailer for Matt Damon's Oklahoma-made movie 'Stillwater'». The Oklahoman, 11-05-2021.
* ↑ Huff, Lauren (May 10, 2021). «Matt Damon is an Oklahoma roughneck out to save his daughter in Stillwater first look». Entertainment Weekly.
* ↑ «Programació de TV3». CCMA, 19-10-2023. [Consulta: 19 octubre 2023].
* ↑ «The Films of the Official Selection 2021». Cannes Film Festival, 03-06-2021. [Consulta: 3 juny 2021].
* ↑ Hipes, Patrick. «Matt Damon-Tom McCarthy Movie 'Stillwater' Gets New Release Date From Focus Features». Deadline Hollywood, 26-03-2021. Arxivat de l'original el March 26, 2021. [Consulta: 27 març 2021].
* ↑ Roeper, Richard. «'Stillwater': Matt Damon excels as a stoic Oklahoma dad on a mission in Marseilles» (en anglès). Chicago Sun-Times, 28-07-2021. [Consulta: 5 setembre 2021].